**Consiliului de administrație al ANRE**

**Notă informativă  
la proiectul Hotărârii Consiliului de administrație al ANRE privind  
aprobarea platformei de tranzacționare a gazelor naturale, operată de SRL „Bursa Română de Mărfuri (Romanian Commodities Exchange) Est”**

La data de 11.02.2025, ANRE a recepționat solicitarea operatorului sistemului de transport al gazelor naturale SRL „Vestmoldtransgaz” (în continuare OST) nr. 02-137 privind aprobarea platformei de tranzacționare a gazelor naturale operate de SRL „Bursa Română de Mărfuri (Romanian Commodities Exchange) Est” (în continuare BRME).

În argumentarea solicitării, OST afirmă că aprobarea în continuare a BRME în calitate de operator al platformei de tranzacționare va asigura continuitatea funcționării pieței gazelor naturale, facilitarea tranzacțiilor într-un mediu concurențial, creșterea securității energetice și alinierea la standardele europene.

La fel, OST constată că Hotărârea ANRE nr. 172/2022 prin care a fost aprobată platforma de tranzacționare operată de BRME pentru o perioadă de 3 ani, expiră la data de 07.04.2025.

**Temei juridic:**

Solicitarea OST se bazează pe următoarele prevederi legale:

Pct. 70 din Regulile pieței gazelor naturale, aprobate prin Hotărârea ANRE nr. 534/2019 prevede că: „*Platformele de tranzacționare, în sensul piețelor organizate pentru desfășurarea comerțului angro cu gaze naturale sunt operate de operatorii platformelor de tranzacționare și sunt* ***identificate în prealabil de către operatorul sistemului de transport și aprobate de Agenție****.”*

Pct. 5 din Codul rețelelor de gaze naturale, aprobat prin Hotărârea ANRE nr. 420/2019 stabilește că „**platforma de tranzacționare** - *platformă electronică pusă la dispoziție şi exploatată de un operator al platformei de tranzacționare, prin intermediul căreia participanții la tranzacționare pot plasa şi accepta, incluzând dreptul de revizuire şi de retragere, oferte pentru achiziționarea/vânzarea gazelor naturale necesare pentru a răspunde fluctuațiilor pe termen scurt ale cererii sau ofertei de gaze naturale, în conformitate cu termenii şi condițiile aplicabile platformei de tranzacționare conform cărora OST realizează tranzacții în scopul desfășurării acțiunilor de echilibrare”.*

Raportul privind punerea in aplicare a măsurilor provizorii de echilibrare, aprobat prin Hotărârea ANRE nr. 516/2024prevede că *OST realizează acţiuni de echilibrare, atât pe baza unor tranzacţii de gaze naturale efectuate în cadrul platformelor de tranzacționare aprobate de ANRE, cât şi prin utilizarea serviciilor de echilibrare*.

**Argumentare:**

1. În anul 2022, prin Hotărârea ANRE nr. 172/2022, Agenția a autorizat pentru o perioadă de 3 ani, platforma de tranzacționare a gazelor naturale operată de BRME, care este o subsidiară a companiei SA „Bursa Română de mărfuri” (BRM Romania) cu o experiență de peste 10 ani pe piața de gaze naturale din România. BRM Romania are calitatea de operator integrat pentru toate piețele relevante: *spot, forward, futures*, *echilibrare și instrumente financiare* și deține calitatea de bursă de tip MIFID(Directiva privind piețele instrumentelor financiare pe piața de capital),licență ***ACER*** ca operator de piață, și statutul de raportor REMIT pentru utilizatorii proprii, fapt care garantează conformitatea cu cele mai înalte standarde de transparență și eficiență. Este de menționat că BRM România a semnat în cursul anului 2024 un parteneriat strategic privind platformele de tranzacționare cu NordPool AS, entitate din grupul Euronext. În acest sens, BRM EST beneficiază, ca parte din grupul BRM, de aceleași soluții tehnice și expertiză în domeniul platformelor de tranzacționare ca cele utilizate în Uniunea Europeană.
2. BRME a elaborat și a prezentat la ANRE **termenii și condițiile aplicabile platformei de tranzacționare**, care sunt publicate pe pagina web oficială a BRME <https://brmeastenergy.md/piete-gaze-naturale/>. Aceste documente reglementează în detaliu funcționarea platformei și includ:
3. Convenția privind Piața Gazelor Naturale En-Gros, 09.08.2024;
4. Procedura de organizare și funcționare a platformei contractelor bilaterale (OTC) pentru gaze naturale, 13.08.2024;
5. Acordul cadru pentru servicii de contraparte și decontare plăți pentru piața spot, 19.09.2024;
6. Contractul standard pentru piața *Gas Forward* cu mecanism dublu competitiv, versiunea 20.09.2024;
7. Procedura de tranzacționare a gazelor naturale pe piața spot și piața produselor standardizate pe termen mediu și lung din 01.11.2024.
8. În prezent, prin intermediul BRME pot fi inițiate și desfășurate tranzacții pe următoarele **piețe de gaze naturale**:

*Piața Gas Forward* care oferă posibilitatea tranzacționării contractelor de gaze naturale pe termen mediu și lung, acoperind perioade de la o săptămână până la un an.

*Piața SPOT* permite încheierea contractelor pe termen scurt (Ziua Următoare sau Intrazilnică). Prețurile sunt exprimate în lei/MWh, fără TVA, și sunt stabilite în funcție de dinamica cererii și ofertei din piață.

Operaționalizarea pieței pe termen scurt permite echilibrarea sistemului de transport al gazelor naturale într-un mod mai facil, permițând participanților la piață să-și acopere dezechilibrele din rețea prin vânzarea/cumpărarea cantităților necesare în timp real de pe piața spot.

*Piața contractelor bilaterale OTC* (over-the-counter), permite negocierea directă între furnizorii de gaze naturale, dintre furnizori și consumatorii finali.

Această abordare asigură o acoperire completă a necesităților de tranzacționare pe piața din Republica Moldova, de la tranzacții imediate de termen scurt până la cele pe termen lung.

1. Pe parcursul anului **2024**, pe **platforma BRME au fost tranzacționați** aprox 8,92 TWh (piața Gas Forward - 8,56 TWh, iar pe piața SPOT - 0,36 TWh).

De la începutul anului **2025** au fost tranzacționați aprox. 60 000 MWh pe piața SPOT, iar din Martie 2025 se preconizează o creștere substanțială a volumelor tranzacționate, în special pe piața Gasforward.

La data de 31.01.2025 pe platforma BRME sunt înregistrați **16 furnizori** pentru piața angro din cei 25 licențiați pe teritoriul Republicii Moldova.

1. Din ianuarie 2025, la solicitarea ANRE, BRME **publică zilnic indici și cotații** pentru piețele de gaze din Republica Moldova pe pagina web [www.brmeastenergy.md](http://www.brmeastenergy.md), oferind un sprijin important participanților la piață.
2. BRME utilizează o **platformă IT specializată** transmisă de BRM (Romania) prin contract de licență, beneficiind astfel de soluții tehnice și expertiză în domeniul platformelor de tranzacționare similare celor utilizate în Uniunea Europeană. Pe parcursul anilor 2022-2024 au fost implementate aceleași soluții tehnice privind platformele de tranzacționare ca cele utilizate în România și alte țări din Uniunea Europeană, echipamentele și software-ul utilizat de BRME fiind unul specific platformelor de tranzacționare. Totodată, securitatea cibernetică este asigurată prin soluții tehnice de ultimă generație, fiind aceleași ca cele utilizate de BRM România, la cele mai înalte standarde de securitate și performanță, în concordanță cu cerințele tehnice impuse de Uniunea Europeană.

Totodată, compania a investit în operaționalizarea biroului din Chișinău și dotarea acestuia cu tehnică de calcul necesară activităților zilnice, în acest moment operând cu 2 angajați.

1. BRME aplică următoarele comisioane de acces la platforma de tranzacționare pentru utilizatorii de sistem din Republica Moldova, în conformitate cu Convenția privind Piața Gazelor Naturale En-Gros:

|  |  |
| --- | --- |
| **An** | **Comision/MWh tranzacționat, +TVA** |
| 2022 | 0,05 MDL |
| 2023 | 0,05 MDL |
| 2024 | 0,20 MDL |

1. Desemnarea BRME ca platformă de tranzacționare pentru o perioadă de 10 ani se aliniază cu obiectivele Republicii Moldova de liberalizare a pieței de gaze naturale. De menționat, că în anul 2024, ANRE a eliberat licență pentru operatorul pieței de energie electrică pentru o perioadă de 10 ani. Prin comparație, în Romania, termenul licenței pentru desfășurarea activității de administrare a pieței centralizate de gaze naturale este de 25 de ani.
2. Platforma BRME joacă un rol important în facilitarea tranziției la piața liberă, de la prețuri reglementate la cele competitive. Această tranziție graduală, susținută de o platformă stabilă poate asigura o evoluție controlată și benefică a pieței.
3. La solicitarea ANRE, BRME a prezentat, prin scrisoarea nr. 56/14.02.2025, o descriere a activității sale în ultimii 3 ani (se anexează).

**Consultări publice:**

Pornind de la impactul hotărârii asupra pieței gazelor naturale, în temeiul art. 9 alin. (2) din Legea nr. 108/2016 cu privire la gazele naturale, ANRE va desfășura consultări publice cu părțile interesate pe marginea proiectului Hotărârii Consiliului de administrație al ANRE privind aprobarea platformei de tranzacționare a gazelor naturale, operată de SRL „Bursa Română de Mărfuri (Romanian Commodities Exchange) Est”.

Rezultatele consularilor vor fi reflectate în sinteza obiecțiilor.

Proiectul Hotărârii se anexează.

**Departamentul Gaze naturale și Energie Termică**